בריטני ריס

בריטני ריס (באנגלית: Brittney Reese; נולדה ב-9 בספטמבר 1986) היא אתלטית אמריקאית. היא אלופה אולימפית (לונדון 2012), אלופת העולם, 4 פעמים אלופת העולם והראשונה בהיסטוריה שזכתה שלוש פעמים ברציפות (ברלין 2009, טגו 2011, מוסקבה 2013 ו-לונדון 2017) ו-3 פעמים אלופת העולם באולם (דוחה 2010, איסטנבול 2012 ופורטלנד 2016) בקפיצה לרוחק. ריס נולדה באינגלווד שבקליפורניה ובגיל שלוש עברה לגולף-פורט שבמיסיסיפי. היא למדה בקולג' הקהילתי גולף קוסט ואחר כך באוניברסיטת מיסיסיפי. ריס היא עוזרת מאמן אתלטיקה קלה במכללה מקומית בסן דייגו מאז 2013. בשנים 2007 ו-2008 זכתה ריס באליפות המכללות של ארצות הברית (NCAA) בקפיצה לרוחק. במסגרת המבחנים האמריקאים למשחקים האולימפיים שנערכו ביוג'ין, אורגון ביולי 2008 קבעה ריס שיא אישי בקפיצה לרוחק בתוצאה של 6.95 מטר. באולימפיאדת בייג'ינג (2008) סיימה ריס במקום החמישי בתוצאה של 6.76 מטר. בשלב המוקדמות היא קבעה את התוצאה הטובה ביותר במוקדמות 6.87 מטר. בתחרות שנערכה בבלם, ברזיל במאי 2009 קבעה ריס שיא אישי של 7.06 מטר, תוצאה שדירגה אותה במקום השלישי בכל הזמנים בארצות הברית אחרי ג'קי ג'וינר קרסי ומריון ג'ונס. באליפות העולם באתלטיקה שנערכה בברלין, גרמניה בשנת 2009 זכתה ריס במדליית זהב בקפיצה לרוחק בתוצאת השנה בעולם של 7.10 מטר, לפני טטיאנה לבדייבה מרוסיה (6.97 מטר) וקארין מיי מליס מטורקיה (6.80 מטר). באליפות העולם באולם שנערכה בדוחה, קטר בשנת 2010 זכתה ריס במדליית זהב בקפיצה לרוחק בתוצאה של 6.70 מטר, לפני נידה גומז מפורטוגל (6.67 מטר) וקילה קוסטה מברזיל (6.63 מטר). באליפות העולם באתלטיקה שנערכה בטגו, קוריאה הדרומית בשנת 2011 זכתה ריס במדליית זהב פעם שנייה ברציפות בקפיצה לרוחק בתוצאה של 6.82 מטר, לפני אולגה קוחרנקו מרוסיה (6.77 מטר) ואינטה רדביצ'ה מלטביה (6.76 מטר). באליפות העולם באולם שנערכה באיסטנבול, טורקיה בשנת 2012 זכתה ריס במדליית זהב בקפיצה לרוחק בשיא אישי ובשיא אליפות חדש של 7.23 מטר, לפני בת ארצה ג'ני דלוץ' (6.98 מטר) ושארה פרוקטור מבריטניה (6.89 מטר) והגנה על תוארה. באולימפיאדת לונדון (2012) זכתה ריס במדליית זהב בקפיצה לרוחק בתוצאה של 7.12 מטר, לפני אלנה סוקולובה מרוסיה (7.07 מטר) וג'ני דלוץ' (6.89 מטר). באליפות העולם שנערכה במוסקבה שברוסיה באוגוסט 2013 זכתה ריס במדליית זהב בקפיצה לרוחק, בפעם השלישית ברציפות בתוצאה של 7.01 מטר, בקפיצה השנייה, לפני בלסינג אוקגבארה מניגריה (6.99 מטר) ואיוונה שפאנוביץ' מסרביה (6.82 מטר). באליפות העולם באולם שנערכה בפורטלנד אורגון במרץ 2016 זכתה ריס במדליית זהב בקפיצה לרוחק בתוצאה של 7.22 מטר, בפעם השלישית בקריירה שלה, לפני איוונה שפאנוביץ' (7.07 מטר) ולוריין יוגן מבריטניה (6.93 מטר). במבחנים האמריקאים לאולימפיאדת ריו דה ז'ניירו (2016) שנערכו ביוג'ין, אורגון ביולי אותה שנה היא שיפרה את שיאה האישי בקפיצה לרוחק והעמידה אותו על תוצאה של-7.31 מטר, תוצאת השנה בעולם והתוצאה התשיעית בטיבה בכל הזמנים. במשחקים עצמם, היא זכתה במדליית כסף בתוצאה של 7.15 מטר, אחרי בת ארצה טיאנה ברטולטה (7.17 מטר) ולפני איוונה שפאנוביץ' (7.08 מטר). ביוני 2017 קבעה ריס בקפיצה לרוחק את תוצאת השנה - 7.13 מטר. באליפות העולם שנערכה בלונדון באוגוסט אותה שנה היא זכתה במדליית זהב בקפיצה לרוחק, בפעם השרביעית בתוצאה של 7.02 מטר, לפני דריה קלישינה מרוסיה (7.00 מטר) וטיאנה ברטולטה (6.97 מטר). קפיצה לרוחק: 7.31 מטר (2016) קפיצה לרוחק: 7.23 מטר (2012) מדיה וקבצים בנושא בריטני ריס בוויקישיתוף בריטני ריס, ברשת החברתית אקס (טוויטר) בריטני ריס, באתר הוועד האולימפי הבין-לאומי בריטני ריס, באתר olympedia.org בריטני ריס, באתר התאחדות האתלטיקה הבין-לאומית בריטני ריס, באתר ליגת היהלום בריטני ריס, באתר Track and Field (נשים) בריטני ריס, באתר נבחרת ארצות הברית באתלטיקה Brittney Reese hopes to be leaps and bounds above the rest לוס אנג'לס טיימס, 20 באפריל 2012 Mesa College coach going for the gold at 2016 Olympics, web.archive.org, ‏2016-08-18